
(Redovni zakonodavni postupak: prvo čitanje)
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2025)0137),
–	uzimajući u obzir članak 294. stavak 2., članak 42. stavak 1. i članak 43. stavak 2. Ugovora o funkcioniranju Europske unije, u skladu s kojima je Komisija podnijela prijedlog Parlamentu (C10‑0058/2025),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir mišljenje Europskoga gospodarskog i socijalnog odbora od 17. srpnja 2025.[footnoteRef:1], [1:  	SL C, C/2025/5161, 28.10.2025., ELI: http://data.europa.eu/eli/C/2025/5161/oj.] 

–	uzimajući u obzir mišljenje Odbora regija od 2. srpnja 2025.[footnoteRef:2], [2:  	SL C, C/2025/4418, 29.8.2025., ELI: http://data.europa.eu/eli/C/2025/4418/oj.] 

–	uzimajući u obzir privremeni sporazum koji je odobrio nadležni odbor u skladu s člankom 75. stavkom 4. Poslovnika te činjenicu da se predstavnik Vijeća pismom od 16. prosinca 2025. obvezao prihvatiti stajalište Europskog parlamenta u skladu s člankom 294. stavkom 4. Ugovora o funkcioniranju Europske unije,
–	uzimajući u obzir članak 60. Poslovnika,
–	uzimajući u obzir izvješće Odbora za poljoprivredu i ruralni razvoj (A10‑0220/2025),
1.	usvaja niže navedeno stajalište u prvom čitanju;
2.	prima na znanje izjavu Komisije priloženu ovoj Rezoluciji, koja će se objaviti u seriji C Službenog lista Europske unije;
3.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
4.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.








P10_TC1-COD(2025)0071
Stajalište Europskog parlamenta usvojeno u prvom čitanju 10. veljače 2026. radi donošenja Uredbe (EU) 2026/... Europskog parlamenta i Vijeća o izmjeni uredaba (EU) br. 1308/2013, (EU) br. 251/2014 i (EU) 2021/2115 u pogledu određenih tržišnih pravila i sektorskih mjera potpore u sektoru vina i za aromatizirane proizvode od vina i Uredbe (EU) 2024/1143 u pogledu određenih pravila o označivanju jakih alkoholnih pića
(S obzirom da je postignut sporazum Parlamenta i Vijeća, stajalište Parlamenta odgovara konačnom zakonodavnom aktu, Uredbi (EU) 2026/471.)


PRILOG ZAKONODAVNOJ REZOLUCIJI

Izjava Komisije povodom donošenja Uredbe (EU) 2026/471 Europskog parlamenta i Vijeća od 24. veljače 2026.[footnoteRef:3] o izmjeni uredaba (EU) br. 1308/2013, (EU) br. 251/2014 i (EU) 2021/2115 u pogledu određenih tržišnih pravila i sektorskih mjera potpore u sektoru vina i za aromatizirane proizvode od vina i Uredbe (EU) 2024/1143 u pogledu određenih pravila o označivanju jakih alkoholnih pića [3: 	SL L, 2026/471, 26.2.2026., ELI: http://data.europa.eu/eli/reg/2026/471/oj.] 

Komisija će nastojati u 2026. relevantnoj stručnoj skupini ili odboru predstaviti: 
1)	nacrt provedbenog akta o izmjeni Uredbe (EU) 2018/274 u pogledu mogućnosti proširenja primjene pojednostavnjenog postupka za dodjelu odobrenja za ponovnu sadnju iz članka 9. te uredbe.
2)	nacrt izmjene Delegirane uredbe Komisije (EU) 2019/33 radi definiranja sustava Unije za naznačivanje elektroničkog sredstva na ambalaži ili oznaci proizvoda od vinove loze iz članka 119. stavaka 4. i 5. Uredbe (EU) br. 1308/2013.
3)	nacrt izmjene Delegirane uredbe Komisije (EU) 2019/934 kako bi se u definiciju „kupaže” („miješanja”) uključila mogućnost miješanja dealkoholiziranih ili djelomično dealkoholiziranih vina s mirnim vinima za dobivanje djelomično dealkoholiziranih vina.
4)	nacrt delegiranog akta o uvjetima za krčenje napuštenih vinograda iz novog članka 62. stavka 6. Uredbe (EU) br. 1308/2013.

